Medhi Lacen

Medhi Gregory Giuseppe Lacen (lahir 15 Mei 1984) merupakan pemain bola sepak profesional Algeria yang beraksi untuk kelab Sepanyol, Getafe CF sebagai pemain tengah bertahan.

Selepas memulakan karier di Laval, Lacen menghabiskan kebanyakan karier profesionalnya di Sepanyol, mewakili Alavés, Racing de Santander dan Getafe. Dia telah bermain 193 perlawanan La Liga dan menjaringkan lima gol dalam tujuh musim.

Lacen beraksi untuk Algeria dalam dua edisi Piala Dunia.

Karier kelab
Dilahirkan Paris, Perancis, kepada bapa Algeria dan ibu Itali, Lacen memulakan karier profesionalnya bersama Stade Lavallois dan ASOA Valence. Ketika muim 2005–06 dia berpindah ke Sepanyol, menyertai Deportivo Alavés yang kemudiannya diturunkan liga; dia membuat kemunculan sulung La Liga pada 15 Oktober 2005, ketika seri 1–1 menentang Villarreal CF.

Selepas dua musim divisyen kedua sebagai permulaan tetap untuk Basque, Lacen berpindah ke Racing de Santander pada 15 Ogos 2008. 

Ketika lewat bulan Februari 2011, dengan perjanjiannya berakhir bulan Jun, Lacen menandatangani pra-kontrak dengan Getafe CF. Pada 25 Mei perpindahan itu telah menjadi rasmi, dengan pemain itu menandatangani kontrak empat tahun.

Lacen menjaringkan gol pertamanya dengan Getafe pada 16 April 2012, menjaringkan gol kedua ketika kemenangan 5–1 ke atas Sevilla FC.

Karier antarabangsa
Walaupun dilahirkan di Perancis, Lacen boleh mewakili Algeria melalui tempat asal ayahnya. Pada tahun 2006 dia dipanggil oleh Jean-Michel Cavalli ke pasukan kebangsaan untuk perlawanan persahabatan menentang Gabon, tetapi tidak bermain kerana masalah pentadbiran.

Pada 12 Disember 2009, presiden Algerian FA, Mohamed Raouraoua, mengumumkan bahawa Lacen akan dipanggil ke skuad Algeria untuk  Piala Negara-Negara Afrika 2010 di Angola. Walau bagaimanapun, lima hari kemudian, ketua jurulatih Rabah Saâdane mengumumkan bahawa pemain itu tidak dapat menyertai pertandingan kerana isterinya mengandung.

Pada 12 Februari 2010, laman web Racing Santander mengumumkan bahawa Lacen telah dipilih Algeria untuk perlawanan persahabatan menentang Serbia. Pada 3 Mac dia akhirnya membuat penampilan sulung, kalah 0–3.

Pada bulan Jun 2010, Lacen dipilih ke Piala Dunia FIFA di Afrika Selatan, bermain dalam semua perlawanan. Ketika pertandingan itu, dia bekerjasama dengan Hassan Yebda (seorang lagi pemain tengah bertahan).

Peribadi
Adik Lacen, Michael, juga merupakan seorang pemain bola sepak.

Rujukan

Pautan luar
Profil rasmi Getafe 

Profil BDFutbol

Profil Soccerway

Kelahiran 1984
Orang hidup
Orang Algeria berketurunan Itali
Algeria Perancis
Orang Perancis berketurunan berketurunan Itali
Ahli sukan dari Paris
Pemain bola sepak Algeria
Pemain bola sepak Perancis
Pemain tengah (bola sepak)
Pemain Ligue 2
Pemain Stade Lavallois
Pemain ASOA Valence
Pemain La Liga
Pemain Segunda División
Pemain Deportivo Alavés
Pemain Racing de Santander
Pemain Getafe CF
Pemain bola sepak antarabangsa Algeria
Pemain Piala Dunia FIFA 2010
Pemain Piala Negara-Negara Afrika 2013
Pemain Piala Dunia FIFA 2014
Pemain bola sepak ekspatriat Algeria
Pemain bola sepak ekspatriat di Sepanyol
Ekspatriat Algeria di Sepanyol